Merkezê Îrtîbatî û Çapemenîye yê HPGyî nasnameyê 6 şehîdanê Cûdîyî eşkera kerdî. Eşkerayîye wina ya:
''Warê Girê Hirmoyî yê Koyê Cûdîyî yê Şirnexî de artêşa tirke operasyonêk da destpêkerdene. 16ê kanûne de dima ke war bi giranî dîya bombayan ver mabênê hêzanê ma û îşxalkeran de pêkewtişê giranî qewimîyayî. Embazanê ma Harun, Sara û Rûken di rojan bi qehremanî şer kerd, derbî dayî dişmenî ro û şehîd bîyî. Nê pêkewtişan de 3 îşxalkerî birîndar bîyî. 19ê kanûne de şan zî tîma ma vera dişmenî çalakîyêke kerde û wextêk pêkewtişî qewimîyayî. Heta 20ê kanûne nê pêkewtişan dewam kerd, tede 5 îşxalkerî ameyî cezakerdene û 3 îşxalkerî zî birîndar bîyî. Hetê bînî ra goreyê agahîyanê ke herême ra ameyê girewtenne hêriş de yew helîkopter zî ame warvistene. Nê pêkewtişanê di rojan de embazanê ma Rêber, Amara û Bahozî qehremanîyêka pîle mojnaye, derbê giranî dayî dişmenî ro û heta nefesê xo yê peyênî şer kerd. Dima nê embazanê xo ser de bomba teqnaye û bi fedayîtî şehîd bîyî.
Embazanê ma Harun, Sara, Rûkene, Rêber, Amara û Bahozî koyê qedîmî Cûdî de panc roja vera îşxalê artêşa tirke û teknîkê ci bi qehremanî û fedayîtî ler kerd, derbê giranî dayî dişmenî ro û şehîd bîyî. Ê do tim ma rê bibê fermandarê serkêşî. Nê şehîdanê ma yê qehremanan bi serra şertanê tewr bêemanan û bêîmkanîye de bi fedakarî şer kerd û tarîxê azadîye de cagirewt. Vîrameyîşê nê şehîdanê ma yê qehremanan sere de koyanê Botanî yê Vakurî de pêro Kurdîstanî de do biciwîyê, qesasê înan bigêrîyê û armanê înan bêrê caardene. Nê esasî ser o ma sere de keyeyanê înan ê ercîyayeyan rê pêro şarê Botanî û şarê Kurdîstanî rê serweşîye wazenê.
Nasnameyê embazanê ma yê şehîdan wina yê:
Nameyê Qodî: Amara Rûbar
Name û Peyname: Ayşe Kapar
Cayê Bîyayîşî: Etrûş
Maye-Pî: Taybete – Ahmet
Tarîx û Cayê Şehadetî: 20ê Kanûna 2022yî /Cûdî
Nameyê Qodî: Harûn Çekdar
Name û Peyname: Sabri Yumak
Cayê Bîyayîşî: Şirnex
Maye-Pî: Narince– Hamdî
Tarîx û Cayê Şehadetî: 17ê Kanûna 2022yî /Cûdî
Nameyê Qodî: Sara Hêvî
Name û Peyname: Medya Gok
Cayê Bîyayîşî: Sêrt
Maye-Pî: Gulhane – Îbrahîm
Tarîx û Cayê Şehadetî: 17ê Kanûna 2022yî /Cûdî
Nameyê Qodî: Bahoz Ebex
Name û Peyname: Toruntay Yildirim
Cayê Bîyayîşî: Wan
Maye-Pî: Esmaperî – Şevket
Tarîx û Cayê Şehadetî: 20ê Kanûna 2022yî /Cûdî
Nameyê Qodî: Rûkene Gabar
Name û Peyname: Gulere Gungen
Cayê Bîyayîşî: Şirnex
Maye-Pî: Asîye – Haci
Tarîx û Cayê Şehadetî: 17ê Kanûna 2022yî /Cûdî
Nameyê Qodî: Rêber Kiçî
Name û Peyname: Yusuf Malgaz
Cayê Bîyayîşî: Şirnex
Maye-Pî: Xezale – Abdulkerîm
Tarîx û Cayê Şehadetî: 20ê Kanûna 2022yî /Cûdî
Embaze Amara mîyanê keyeyêkê botanijî de Etrûş de dadîya xo ra bena. Embaze Amara hema domanîya xo de PKKyî şinasnena û 2012 de zî tewra gerîlayan bena. Embaze Amara Zap de gerîlatîya verêne kena. A Zagrosan de zî ler kena û dima derbazê Garê û Metîna bena. Embaze Amara 2019 de waştiş û israrê xo ser o derbazê Botanî bena û tîya de sey fermandarêka YJA-Starî wezîfe kena. A Botan de serkêşîya xeylêk çalakîyanê serkewteyan kena. Waya aye Amara Şerîf (Cîhane Kapar) zî tewra gerîlayan bbena û 2021 de Avaşîn de hêrişanê kîmyewîyan de şehîd bena. Naye ra dima embaze Amara seba ke qesasê waya xo bigêra têgêrena û nê rayîrî de şehîd bena. Tewirê aye pêro cinîyan ê şerwanan rê do bibo mîsal.
Embaz Harun Şirnex de dadîya xo ra beno.  Embaz Harun verî xebatanê ciwanan de cagêno û dima 2015 de tewrê gerîlayan beno. O Botan de perwerdeyanê verênan gêno û dima cade xoverdayîşê xoîdarekerdişî yê Şirnexî de cagêno. Embaz Harun xoverdayîş de derbanê giranan dano dişmenî ro û çalakîyan de tewr vernî de cagêno. Dima derbazê Cûdîyî beno. Embaz Harun dima Herêmanê Pawitişî yê Medya de hem perwerde gêno hem zî perwerde dano embazanê xo. O dima sey fermandarêkî derbazê Cûdîyî beno û tîya de heta şehadetê xo serkêşîya çalakîyan keno.
Embaze Sara Sêrt de dadîya xo ra bena.  Embaze Sara 2011 de tewra gerîlayan bena û 2013 de qetilkerdişê embaze Sara (Sakine Cansiz) ra dima pa di embazanê xo tewra gerîlayan bena. Embaze Sara di serran Qendîl de perwerde gêna û 2015 de sey fermandarêka YJA-Starî Akademîya Hakî Karerî de perwerde gêna. A xoverdayîşê xoîdarekerdişî yê Silopî de cagêna û 2016 de reyna agêrena Herêmanê Pawitişî yê Medya. A sey fermandarêka YJA-Starî 2018 de  agêrena warê Cûdîyî yê Botanî. A heta peynî Cûdî de sey fermandarêke erkanê xo ana ca, embazanê xo rê bena çimeyê moral û hêzî.
Embaz Bahoz Wan de dadîya xo ra beno. Embaz Bahoz şehadetê xalzayê xo ra dima 2013 de Tendurek de verê xo dano koyanê gerîlayan. O Xakurkê de perwerdeyê gerîlatîye gêno.  Embaz Bahoz 2014 de Şingal de vra DAÎŞî şer keno, 2015 de xoverdayîşê xoîdarekerdişî yê Silopî û Şirnex de cagêno. Embaz Bahoz nê xoverdayîşan ra dima sey fermandarêkî derbazê warê Cûdîyî yê Botanî beno. O xeylêk çalakîyanê serkewteyan de serkêşîye keno û tim mesuldarîyanê xo û erkanê xo bêkêmasî ano ca. Embaz Bahoz embazanê xo rê têkoşînêkê pîlî verdeno. Ma do têkoşînê ey qetî bi serkewtişî tacîdar bikerê.
Embaze Rûkene Şirnex de dadîya xo ra bena. Embaze Rûkene domanîya xo de gerîlayan şinasnena, embazîya înan ra tesîr bena û bi nê tesîrî verê xo dana koyanê gerîlayan. A Zagrosan de perwerdeyê gerîlatîye gêna, bena milîtanêka serkêşe.  Embaze Rûkene 2016 de xoverdayîşê xoîdarekerdişî yê Silopî, Cizîre, Şirnex û Nisêbînî de cagêna. Dima ke birayê aye xoverdayîşê xoîdarekerdişî yê Şirnexî de şehîd beno embaze Rûkene hêrsê xo vera dişmenî hîna zaf mojnena ra. A Cûdî de pratîkêkê serkewteyî mojnena ra, xebatanê rêxistinkerdişê şarî kena. A do tim serkêşîya ma bikera.
Embaz Rêber Cizîra Botanî de dadîya xo ra beno. Embaz Rêber dima ke beno şahîdê qirkerdiş û hêrişanê dewleta tirke 2014 de tewrê gerîlayan beno. O Botan de perwerdeyê verênî gêno û dima derbazê Herêmanê Pawitişî yê Medya beno. Embaz Rêber Kerkûk de vera DAÎŞî şer keno û dima agêreno koyan. Koyan de reyna perwerde gêno. Embaz Rêber embazanê xo rê perwerde dano. Nê wezîfeyî ra dima embaz Rêber agêreno koyanê Cûdîyî yê Botanî. Botan de o serkêşîye keno û tim tecrubeyanê xo embazanê xo de pare keno. Embaz Rêber çalakîyan de derbanê giranan dano dişmenî ro û tim embazanê xo rê beno çimeyê hêz û moralî.''
